CELEX: 62021TN0740
Language: lv
Date: 2021-11-19 00:00:00
Title: Lieta T-740/21: Prasība, kas celta 2021. gada 19. novembrī – Alcogroup un Alcodis/Komisija

17.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 24/48
            
         
      Prasība, kas celta 2021. gada 19. novembrī – Alcogroup un Alcodis/Komisija
      (Lieta T-740/21)
      (2022/C 24/63)
      Tiesvedības valoda – franču
      
         Lietas dalībnieki
      
      
         Prasītājas: Alcogroup (Brisele, Beļģija) un Alcodis (Brisele) (pārstāvji: P. de Bandt, C. Binet un M. Nuytten, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  uzdot Komisijai iesniegt apstrīdētos lēmumus kā procesa organizatoriskos pasākumus;
               
            
                  —
               
               
                  atcelt apstrīdētos lēmumus;
               
            
                  —
               
               
                  piespriest Komisijai atlīdzināt visus šajā tiesvedībā radušos tiesāšanās izdevumus.
               
            
         Pamati un galvenie argumenti
      
      Savas prasības pamatojumam, kura, pirmkārt, ir vērsta pret Komisijas lēmumu, ar kuru Abengoa SA un Abengoa Bioenergia SA tiek aicinātas, ievērojot konkrētus nosacījumus, iesaistīties izlīguma procedūrā lietā AT.40054 – Ethanol Benchmarks, un, otrkārt, lēmumu atsākt minēto procedūru, prasītājas izvirza vienu vienīgu pamatu, kas attiecas uz izlīguma jautājumos piemērojamo noteikumu pārkāpumu.
      Prasītājas norāda, ka, pieņemdama apstrīdētos lēmumus, Komisija neesot ievērojusi izlīguma jautājumos piemērojamos noteikumus. Piemērojamie noteikumi šajā posmā neļaujot Komisijai atsākt izlīguma procedūru un, a fortiori izslēdzot jebkādas apspriešanās par pirmās 2016. un 2017. gadā notikušās izlīguma procedūras ietvaros paziņotās lietas īsu izklāstu. Prasītājas arī apgalvo, ka ar apstrīdētajiem lēmumiem acīmredzami tiekot pārkāptas viņu tiesības uz aizstāvību.